laion/Wikipedia-Exotic huggingface dataset:
Viasat Film

Viasat Film היא קבוצה של ערוצי טלוויזיה בכבלים ובלוויין המשודרים במדינות סקנדינביה ונמצאים בבעלות Modern Times Group. Viasat Film התחיל לשדר בבעלות Kinnevik ב-27 באוגוסט 1989 באמצעות לוויין Astra 1A, תחת השם TV1000. ביוני 1991 הודיע TV1000 כי יתמזג עם ערוץ סרטים נוסף בשם SF Succé. המיזוג הרחיב את התוכן שהערוץ שידר בשוודית. כמו כן הדבר הגביר את היכולת של הערוץ להתחרות עם ערוץ FilmNet שהיה ערוץ הסרטים המוביל באותה עת. המיזוג התקיים ב-1 בספטמבר 1991. השם בתחילת שידורי הערוץ היה "TV1000 Succékanalen" אך הוא לא התקבל בקרב הצופים. היות ש-TV1000 היה הרבה יותר גדול מ-SF Succé, חברת Kinnevik החזיקה ב-75% מהערוץ החדש, כאשר הבעלים של הערוץ השני החזיקו ב-25% ממניות הערוץ החדש. כאשר Kinnevik חילקה את הערוצים שבבעלותה ל-MTG, ערוץ TV1000 לא נכלל בחלוקה, בשל בעלי המניות האחרים, אך לאחר שנרכשו יתר המניות הערוץ צורף ל-MTG. בפברואר 1995 הושק ערוץ אחות בשם TV1000 Cinema (או בקצרה Cinema). מפעילי חברות הכבלים היססו בתחילה להוסיף את הערוץ לשידוריהם, מה שגרם לסגירת ערוץ אחר בשם FilmMAX בנובמבר 1995 בניסיון להחליף את הערוץ ב-Cinema. ב-15 באפריל בשנת 2000, כש-Viasat השיקה את השידור הדיגיטלי שלה, TV1000 ו-Cinema קיבלו שני אפיקים. ב-1 בספטמבר 2004 ביצעה TV1000 שינוי משמעותי, ערוץ Cinema ואחרים נסגרו ובמקומם נפתחו 4 ערוצי סרטים חדשים: TV1000 Family, TV1000 Action, TV1000 Nordic ו-TV1000 Classic. בתחילת 2008 השיקה TV1000 ערוץ ראשון בחדות גבוהה, שנקרא TV1000 HD. ב-16 בפברואר 2009 הושק ערוץ טלוויזיה שמיני, TV1000 Drama, בדנמרק, נורווגיה, פינלנד ושוודיה. באותה עת, החליפו ערוצי TV1000 את הסמליל שלהם בעיצוב חדש. ב-2 בינואר 2012 פורסם כי ערוצי TV1000 ישנו את שמותיהם ל-Viasat Film החל מ-3 במרץ 2012 במדינות סקנדינביה. TV1000 עדיין זמין במרכז אירופה תחת השם TV1000 East. ב-23 באפריל 2014 שינתה Viasat שוב את הרכב הערוצים, כאשר ערוץ Viasat Film Nordic נסגר והוחלף בידי ערוץ Viasat Film Comedy. כמו כן ערוצים Viasat Film Classic ו-Viasat Film Action צמצמו את שעות השידור שלהם. ב-10 בנובמבר 2015 שינתה Viasat את הרכב הערוצים, כאשר ערוצים Viasat Film Classic ו-Viasat Film Drama נסגרו והוחלפו בידי Viasat Film Hits ו-Viasat Series. כמו כן ערוצים אחרים שבוע לשדר תוכן לילדים. TV1000 הועבר באמצעות D2-MAC במערכת ההצפנה EuroCrypt. הערוץ הועבר במקור דרך לוויין Astra 1A, ומאוחר יותר דרך הלוויין Intelsat 707. כיום הגרסה הסקנדינבית של הערוץ מועברת דיגיטלית ומוצפנת דרך מערכת VideoGuard בחבילת ערוצי Viasat באמצעות לוויין Astra 4A. בתחילה הערוץ היה זמין רק בסקנדינביה. במרץ 2003 החל הערוץ ליצור קשר עם המדינות הבלטיות ומדינות מזרח אירופה אחרות. TV1000 בלקן, ערוץ עם גרסה המכוונת למדינות הבלקן שהושק בשנת 2006. הערוץ הבא שהושק היה TV1000 בפולין, בתחילת 2007. באפריל 2008 הושק ערוץ פרימיום חדש למדינות הבלטיות שנקרא TV1000 Premium. ב-1 בספטמבר 2008 הושקה TV1000 Action East באוקראינה, אסטוניה, בלארוס, מולדובה, קזחסטן, גרוזיה, לטביה וליטא. TV1000 זמין גם ברומניה. Viasat Film Action Viasat Film Comedy Viasat Film Family Viasat Film Hits Viasat Film Premiere Cinema 1 (הוחלף בידי Viasat Film Action) Cinema 2 Cinema 3 TV1000 2 TV1000 3 TV1000 Plus One Viasat Modern Times Group Börsöversikt med index, vinnare och förlorare, www.privataaffarer.se (ב־)
עמיחי כספי

עמיחי כספי (1912–1993) היה אתלט ישראלי. בעל 4 מדליות מהמכביות (הראשונה 1932 והשנייה 1935), אלוף ושיאן ארץ ישראל הראשון בריצת 110 מטר משוכות ושיאן ארץ ישראל בקפיצה משולשת. כספי התאמן בקבוצת מכבי תל אביב. במכביה הראשונה שנערכה בשנת 1932 זכה כספי במדליית ארד בקפיצה לרוחק בתוצאה של 5.94 מטר, אחרי דוד וייט מארצות הברית (6.10 מטר) ופובל מצבא ארץ ישראל (5.98 מטר). במכביה השנייה שנערכה בשנת 1935 זכה כספי ב-3 מדליות, 2 כסף ו-1 ארד. מדליות כסף, בריצת 110 מטר משוכות בתוצאה של 17.3 שניות, אחרי פ. סמית מדרום אפריקה (17.1 שניות) ולפני ג'יימס סנדלר מארצות הברית (18.3 שניות) ובקפיצה משולשת בתוצאה של 12.20 מטר, אחרי ברמן מצרפת (12.56 מטר) ולפני בנד מלטביה. מדליית ארד, בקפיצה לרוחק בתוצאה של 6.18 מטר, אחרי בדריך ווסר מצ'כוסלובקיה (6.44 מטר) וברמן מצרפת (6.27 מטר). באליפות האתלטיקה הראשונה של ארץ ישראל שנערכה באצטדיון ימק"א ירושלים בסוף נובמבר 1935 זכה כספי ב-5 מדליות, 2 זהב, 1 כסף ו-2 ארד. מדליות זהב, בריצת 110 מטר משוכות בתוצאה של 18.7 שניות, לפני אהרן פשיגודה ממכבי עתיד תל אביב (22.0 שניות) ומרטין פיידן ממכבי חיפה ובריצת שליחים 4x100 מטר (45.6 שניות) לפני מכבי חיפה (47.1 שניות) ומכבי עתיד תל אביב. מדליית כסף, בקפיצה משולשת בתוצאה של 12.08 מטר, אחרי יצחק חסן ממכבי חיפה (12.32 מטר) ולפני הרולד גינצבורג ממכבי עתיד תל אביב (11.79 מטר) ומדליות ארד, בקפיצה לגובה בתוצאה של 1.57 מטר, אחרי סם שטיינברג ממכבי תל אביב (1.62 מטר) ומרטין פיידן (1.57 מטר) ובקפיצה לרוחק בתוצאה של 6.015 מטר, אחרי סם שטיינברג שקבע שיא ארץ ישראל חדש של 6.33 מטר ומרדכי פייביסביץ ממכבי תל אביב (6.08 מטר). בשתי תחרויות שנערכו במרץ 1936 קבע כספי בקפיצה משולשת שיא ארץ ישראל חדש של 12.45 מטר ובקפיצה לרוחק שיא אישי חדש של 6.34 מטר. ריצת 110 מטר משוכות: 17.3 שניות (1933) קפיצה משולשת: 12.45 מטר (1936) קפיצה לרוחק: 6.34 מטר (1936) התחרויות לאליפות ת"א באתלטיקה קלה, דבר, 16 במרץ 1936 התחרויות לרבנאות א"י באתלטיקה קלה, הַבֹּקֶר, 1 בדצמבר 1935 לאחר ההתחרויות לרבנאות באתלטיקה, הַבֹּקֶר, 6 בדצמבר 1935 אלישע שוחט, 75 שנים לרבַּנָאות הראשונה באתלטיקה - חלק שני, באתר sportweb, ‏18 באוקטובר 2011 בארץ - באתלטיקה קלה, דואר היום, 24 במרץ 1936 בארץ - באתלטיקה קלה, דואר היום, 16 במרץ 1936
התזמורת הסימפונית NHK

התזמורת הסימפונית NHK (ביפנית: NHK交響楽団) היא תזמורת סימפונית יפנית של תאגיד השידור של יפן ובסיסה בטוקיו. התזמורת מופיעה במספר אולמות, בהם אולם NHK, אולם סאנטורי ואולם הקונצרטים של האופרה העירונית של טוקיו. התזמורת החלה את דרכה בשם "התזמורת הסימפונית החדשה" ב-5 באוקטובר 1926 והייתה התזמורת הסימפונית הראשונה של יפן. בהמשך שינתה את שמה ל"התזמורת הסימפונית היפנית". ב-1951, אחרי שקיבלה תמיכה כספית מ-NHK, אימצה לה התזמורת את שמה הנוכחי. המנהל המוזיקלי האחרון של התזמורת היה ולדימיר אשכנזי, בשנים 2004 עד 2007. אשכנזי נושא עכשיו בתואר מנצח מהולל. שארל דיטואה, מנהלה המוזיקלי של התזמורת מ-1998 עד 2003, הוא עכשיו מנהל מוזיקלי אמריטוס. וולפגנג זאוואליש, מנצח כבוד מ-1967 עד 1994, החזיק בתור זה עד מותו. מנצחה הקבועים הנוכחיים של התזמורת הם יוזו טויאמה, מאז 1979, וטאדאקי אוטאקה, מאז 2010. הרברט בלומסטדט מחזיק בתואר מנצח כבוד מאז 1986. אנדרה פרווין היה מנצח אורח של כבוד בין השנים 2012 - 2019. בספטמבר 2022 התמנה פאביו לואיזי למנצחה הראשי החדש של התזמורת. הידמארו קונוייה (ינואר 1926 - פברואר 1935) ג'וזף קניג (אפריל 1927 - אפריל 1929) ניקולאי שיפרבלאט (יולי 1929 - יולי 1936) יוזף רוזנשטוק (אוגוסט 1936 - ספטמבר 1946, מנצח במשרה מלאה; מרץ 1956 - מרץ 1957, מנצח ראשי) היסאטאדה אוטאקה (אפריל 1942 - פברואר 1951, מנצח במשרה מלאה) קאזואו יאמאדה (אפריל 1942 - יולי 1951, מנצח במשרה מלאה) שינ'איצ'י טאקאטה (אפריל 1944 - מאי 1951, מנצח במשרה מלאה) קורט וס (ספטמבר 1951 - אוגוסט 1954, מנצח ראשי) ניקלאוס אשבאכר (אוגוסט 1954 - מרץ 1956, מנצח ראשי) וילהלם לויבנר (מרץ 1957 - פברואר 1959, מנצח ראשי) וילהלם שיכטר (פברואר 1959 - מרץ 1962, מנצח ראשי) אלכסנדר רומפף (אוגוסט 1964 - יולי 1965, מנצח ראשי) הירויוקי איוואקי (פברואר 1969 - יוני 2006, מנצח קבוע) טאדאשי מורי (פברואר 1979 - מאי 1987, מנצח קבוע) יוזו טויאמה (פברואר 1979 - ממשיך, מנצח קבוע) הירושי ואקאסוגי (אפריל 1995 - יולי 2009, מנצח קבוע) שארל דיטואה (ספטמבר 1996 - אוגוסט 1998, מנצח ראשי; ספטמבר 1998 - אוגוסט 2003, מנהל מוזיקלי) ולדימיר אשכנזי (ספטמבר 2004 - אוגוסט 2007, מנהל מוזיקלי) טאדאקי אוטאקה (ינואר 2010 - ממשיך, מנצח קבוע) פאבו ירווי (אוקטובר 2016 - אוגוסט 2022, מנצח ראשי) פאביו לואיזי (ספטמבר 2022 - מנצח ראשי) יוזף רוזנשטוק (אוקטובר 1985 - אוגוסט 1951) יוזף קיילברת (ינואר 1967 - יולי 1968) לוברו פון מאטאצ'יץ' (ינואר 1967 - ינואר 1985) וולפגנג זאוואליש (ינואר 1967 - אוקטובר 1994; נובמבר 1994 - פברואר 2013, מנצח כבוד, מהולל (laureate) אוטמר זואיטנר (ינואר 1973 - ינואר 2010) הורסט שטיין (מרץ 1975 - יולי 2008) הרברט בלומסטדט (ינואר 1986 - ממשיך) שארל דיטואה (ספטמבר 2003 - ממשיך, מנהל מוזיקלי אמריטוס) ולדימיר אשכנזי (ספטמבר 2007 - ממשיך, מנצח מהולל) אנדרה פרווין (ספטמבר 2012 - פברואר 2019, מנצח אורח של כבוד) מדיה וקבצים בנושא התזמורת הסימפונית NHK בוויקישיתוף אתר האינטרנט הרשמי של התזמורת הסימפונית NHK התזמורת הסימפונית NHK, ברשת החברתית אקס (טוויטר) התזמורת הסימפונית NHK, במסד הנתונים הקולנועיים IMDb (באנגלית) התזמורת הסימפונית NHK, באתר MusicBrainz (באנגלית) התזמורת הסימפונית NHK, באתר Discogs (באנגלית) התזמורת הסימפונית NHK, באתר Songkick (באנגלית) https://books.google.com/books?vid=ISBN4770028474&id=ZK3qxVx-_3MC&pg=PT152&lpg=PT152&vq=%22nhk+symphony+orchestra%22&sig=WErbnzp2ZlqRS4BHuFOAuCu-I_8 צוות קודאנשה הבינלאומי, "הספר היפני: מדריך כיס מקיף", 2002, isbn=4 7700-2847-4, עמ' 147
יחסי המלדיביים–צרפת

יחסי המלדיביים–צרפת הם היחסים הדיפלומטיים הרשמיים שבין הרפובליקה הצרפתית לבין רפובליקת המלדיביים. נשיא האיים מוחמד נשיד ביקר בפריז ב-13 באוגוסט 2011 על ידי שר המדינה. שר האקולוגיה הצרפתי חתם על הסכם עם עמיתו המלדיבי מוחמד אסלאם, במסגרתו הצטרפה המדינה להסכם פריז-ניירובי שנותן למדינות המשתתפות בו גישה לאנרגיה נקייה. השר ביקר מספר פעמים נוספות בפריז בשנת 2015 לאור הכנות לכנס האקלים ויישום ההסכמים בין שתי המדינות. במלדיביים קיים סניף של אליאנס פרנסייז מאז דצמבר 2009. האיים המלדיביים אינם מיוצגים בצרפת בדרג השגרירות אלא באמצעות השגרירות שלהם בבריסל, בירת בלגיה. האיים מיוצגים בצרפת בדרג הקונסולרי באמצעות קונסוליה בפריז, בירת המדינה. צרפת אינה מיוצגת באיים המלדיביים בדרג השגרירות אלא באמצעות השגרירות שהיא מחזיקה בקולומבו, בירת סרי לנקה. צרפת מיוצגת באיים בדרג הקונסולרי באמצעות קונסוליה שהיא מחזיקה בבירתם מאלה. France and Maldives, משרד החוץ הצרפתי EMBASSY OF THE MALDIVES IN BRUSSELS, BELGIUM CONSULATE OF THE MALDIVES IN PARIS, FRANCE CONSULATE OF FRANCE IN MALE, MALDIVES
ראש ממשלת בחריין

על פי חוקת בחריין, ראש הממשלה ממונה ישירות על ידי המלך, ואין צורך בלהיות חבר נבחר של מועצת הנבחרים. עד מותו ב-11 בנובמבר 2020, ראש הממשלה היחיד אשר מונה מאז עצמאותה של המדינה היה ח'ליפה בן סלמאן אאל ח'ליפה, דודו של המלך המכהן, חמד בן עיסא אאל ח'ליפה. מדיה וקבצים בנושא ראש ממשלת בחריין בוויקישיתוף אתר האינטרנט הרשמי של ראש ממשלת בחריין Bahrain’s long-serving PM Khalifa bin Salman Al Khalifa dies, www.aljazeera.com (באנגלית) ערך זה הוא קצרמר בנושא בחריין ובנושא פוליטיקה. אתם מוזמנים לתרום לוויקיפדיה ולהרחיב אותו.
Lollipop (Param Pam Pam)

Lollipop (Param Pam Pam) (בעברית: סוכרייה על מקל (פאראם פאם פאם)) הוא סינגל הבכורה של הזמרת הרומניה אלכסנדרה סטאן, מתוך אלבום הבכורה שלה, Saxobeats. השיר יצא לאור ב-16 בדצמבר 2009, כסינגל הראשון מן האלבום, וכסינגל הראשון במהלך כל הקריירה של סטאן. השיר יצא לראשונה ברומניה בלבד בשנת 2009. בעקבות ההצלחה הבינלאומית של סטאן ב-2010, עם "Mr. Saxobeat", השיר הופץ מחדש בקנדה, גרמניה, וארצות הברית בשנת 2011. הקליפ הנלווה שיצא לשיר כולל את סטאן ורקדניות אחרות, כשמאחוריהן רקע סגול; במהלך רוב סצנות הקליפ ניתן לראות את סטאן כשהיא מלקקת סוכרייה על מקל, כשם השיר. היא עצמה תיארה את השיר כ-"ידידותי ואמרה כי, המילים שלו מצחיקות", ואילו מבקרי המוזיקה שיבחו אותו על היותו - "שיר פופ קליט". עם יציאתו נכנס השיר אל המקום ה-18 במצעד שברומניה. השיר נכתב על ידי אנדריי נימירסקי, ומרסל פרודן, והופק על ידי פרודן בלבד. השיר הוא בסגנון פופ. חלק מהלחן של השיר נלקח משירה של הזמרת האמריקאית פרגי "Fergalicious", שיצא בשנת 2006, מתוך אלבום הסולו הראשון שלה, The Dutchess. אתר המוזיקה Los 40 סקרו את השיר, תוך שדירגו את הקליפ שלו כקליפ הטוב ביותר של אלכסנדרה סטאן. הווידאו קליפ הנלווה שצולם לשיר הועלה לערוץ היוטיוב של חברת ההקלטות, אולטרה מיוזיק ב-9 בפברואר 2011. בקליפ נראית סטאן, כשכמה רקדניות לצידה, ואותה עם סוכרייה על מקל ביד. לאורכו ניתן לראותן כשהן רוקדות, משחקות עם שוט בצבע שחור, וכדומה. מונה הצפיות של הקליפ נכון לנובמבר 2017, עומד על למעלה מ-18 מיליון צפיות. סרטון השיר (Lollipop (Param Pam Pam באתר יוטיוב "Alexandra Stan - Lollipop". Acces Direct (in Romanian). Antena 1. Retrieved 12 June 2016. (ארכיון) Shootingstar Alexandra Stan kommt mit ihrem Debütalbum "Saxobeats", www.klatsch-tratsch.de (בגרמנית) Saxobeats - Alexandra Stan | Songs, Reviews, Credits | AllMusic, AllMusic "Urmează o nouă nuntă în showbiz-ul românesc? ALEXANDRA STAN a dezvăluit: "Mă visez..."". Cancan.ro (ברומנית). נבדק ב-2017-11-17. Lollipop (Param Pam Pam) - Alexandra Stan | Songs, Reviews, Credits | AllMusic, AllMusic Alexandra Stan - Lollipop (Param Pam Pam), Discogs (באנגלית) LOS40, Los mejores videoclips de Alexandra Stan, LOS40, ‏2014-08-14 (בספרדית) Ultra Music, YouTube Ultra Music (2011-02-09), Alexandra Stan - Lollipop (Param Pam Pam), נבדק ב-2017-11-17 YouTube Stats of Alexandra Stan - Lollipop (Param Pam Pam), kworb.net Cerban, Madalina (27 באוגוסט 2014). "Alexandra Stan a lansat melodia si videoclipul "Give Me Your Everything"" [Alexandra Stan has released the single and the video for "Give Me Your Everything"] (ברומנית). Gândul. נבדק ב-20 ביוני 2016. {{cite web}}: (עזרה) Teddy Stie Tot (21 בספטמבר 2011). "Alexandra Stan lanseaza albumul "Saxobeats"" [Alexandra Stan releases the album "Saxobeats"] (ברומנית). Devorator Monden. אורכב מ-המקור ב-17 בספטמבר 2016. נבדק ב-20 ביוני 2016. {{cite web}}: (עזרה) "Lollipop (Param Pam Pam) – Single by Alexandra Stan on iTunes". iTunes Store. 31 במאי 2011. נבדק ב-12 ביוני 2016. {{cite web}}: (עזרה) "Lollipop (Param Pam Pam) – Single by Alexandra Stan on iTunes". iTunes Store. 31 במאי 2011. נבדק ב-12 ביוני 2016. {{cite web}}: (עזרה) "Lollipop (Param Pam Pam) – Alexandra Stan". Amazon. 9 בספטמבר 2011. נבדק ב-25 ביוני 2016. {{cite web}}: (עזרה)
יחסי ברוניי–רוסיה

יחסי ברוניי–רוסיה הם היחסים הדיפלומטיים שבין סולטנות נגארה ברוניי דארוסאלם לבין הפדרציה הרוסית. ברוניי מיוצגת ברוסיה בדרג השגרירות באמצעות שגרירות שהיא מחזיקה במוסקבה, בירת המדינה. רוסיה מיוצגת בברוניי בדרג השגרירות באמצעות שגרירות שהיא מחזיקה בבנדר סרי בגוואן, בירת המדינה. בשנת 1987 קרא מיכאיל גורבצ'וב לכינון יחסים דיפלומטיים עם ברוניי. אף שהשגריר הסובייטי היושב בסינגפור קרא לכונן יחסים דיפלומטיים עם ברוניי ב-1988, הסולטאן לא אישר כינון יחסים דיפלומטיים עם אף אחת ממדינות הגוש הקומוניסטי. שלוש שנים מאוחר יותר, ב-1 באוקטובר 1991 הכריזו שתי המדינות על כינון יחסים דיפלומטיים לאחר תהליך מתמשך של דמוקרטיזציה בברית המועצות. בשנת 2000 הנשיא ולדימיר פוטין הגיע לבנדר סרי בגוואן כדי להשתתף בפסגת APEC שהתקיימה בה באותה השנה. לאחר הפגישה נפגש הנשיא עם סולטאן ברוניי בארמון נורול אימאן. ב-6 ביוני-10 ביוני 2005, חסן אל-בולקיה, סולטאן ברוניי, ביקר בפעם הראשונה באופן רשמי ברוסיה. זהו היה הביקור הרשמי הראשון של ראש מדינה מברוניי ברוסיה. לדברי גנאדי צ'ופרין, חבר באקדמיה הרוסית למדעים, הביקור מהווה צעד רציני בהתפתחות היחסים הבילטרליים בין שתי המדינות. ב-1 בדצמבר 2008 חתם ראש הממשלה ולדימיר פוטין על צו להקמת שגרירות רוסית בבנדר סרי בגוואן. אנדריי נסטרנקו, דובר משרד החוץ הרוסי, אמר כי הקמת שגרירות רוסית בבירת ברוניי תעזור לפתח את היחסים הבילטרליים בין רוסיה לברוניי ולהגביר את שיתופי הפעולה בין שתי המדינות. מדיה וקבצים בנושא יחסי ברוניי–רוסיה בוויקישיתוף EMBASSY OF BRUNEI IN MOSCOW, RUSSIA EMBASSY OF RUSSIA IN BANDAR SERI BEGAWAN, BRUNEI א. ג'יימס ארתור,In the Shadow of Giants, עמוד 160 לצק בוזינייסקי, Gorbachev and Southeast Asia, עמוד 211 Политические контакты, משרד החוץ הרוסי, 5 במאי 2009 Sultan of Brunei receives Russian president, אינפקס ניוז אג'נסי מוסקבה, 15 בנובמבר 2000 Бруней проявляет заинтересованность в российском оружии, קרמל, 6 ביוני 2005 "Russia to set up embassy in Brunei Darussalam", ברוניי טיימס, 5 בדצמבר 2008
יחסי טג'יקיסטן–יוון

יחסי טג'יקיסטן–יוון הם היחסים הדיפלומטיים הרשמיים שבין רפובליקת טג'יקיסטן לבין הרפובליקה ההלנית. היחסים בין המדינות כוננו ב-1992. בין יוון לטג'יקיסטן מתקיים שיתוף פעולה בתחום הלוחמה המשותפת בטרור. יוון אינה מיוצגת בטג'יקיסטן בדרג השגרירות אלא באמצעות שגרירותה במוסקבה, בירת רוסיה. יוון מיוצגת בטג'יקיסטן בדרג הצירות כאשר היא מחזיקה משרד דיפלומטי בדושנבה, בירת המדינה. טג'יקיסטן אינה מיוצגת ביוון בדרג השגרירות אלא באמצעות שגרירותה במוסקבה, בירת רוסיה. מדיה וקבצים בנושא יחסי טג'יקיסטן–יוון בוויקישיתוף Tajikistan - Greece's Bilateral Relations, משרד החוץ היווני (באנגלית) Bilateral relations of Tajikistan with Greece, משרד החוץ של רפובליקת טג'יקיסטן (באנגלית) ערך זה הוא קצרמר בנושא יחסי חוץ ובנושא טג'יקיסטן. אתם מוזמנים לתרום לוויקיפדיה ולהרחיב אותו.
נבחרת גביע דייוויס של קרואטיה

נבחרת גביע דייוויס של קרואטיה היא נבחרת טניס הגברים הלאומית של קרואטיה שיחקה בעבר בבית העליון של גביע דייוויס. הנבחרת הופיע לראשונה בשנת 1995, לפני זה טניסאים קרואטים היו חלק של נבחרת גביע דייוויס של יוגוסלביה. במהלך התקופה היא שיחקה 54 משחקים וניצחה ב-32. הדירוג הנוכחי של נבחרת קרואטיה בדירוג נבחרות הגברים של גביע דייוויס, הוא המקום ה-8 בעולם, נכון ל-18 בספטמבר 2024, ירידה של מקום אחד לעומת דירוג קודם. זכייה 2005, 2018 סגנית 2016 מדיה וקבצים בנושא נבחרת גביע דייוויס של קרואטיה בוויקישיתוף נבחרת קרואטיה בטניס – דף הנבחרת מאתר גביע דייוויס דירוג נבחרות הגברים של גביע דייוויס באתר הפדרציה הבינלאומית לטניס ערך זה הוא קצרמר בנושא טניס ובנושא קרואטיה. אתם מוזמנים לתרום לוויקיפדיה ולהרחיב אותו.
נבחרת גביע דייוויס של יפן

נבחרת גביע דייוויס של יפן היא נבחרת טניס הגברים הלאומית של יפן שיחקה בעבר בבית העליון של גביע דייוויס. הנבחרת הופיע לראשונה בשנת 1921, במהלך התקופה היא שיחקה 187 משחקים וניצחה ב-105. ההישג של הנבחרת היה בהופעתה הראשונה בשנת 1921 כאשר היא התברגה למשחק הגמר. הדירוג הנוכחי של נבחרת יפן בדירוג נבחרות הגברים של גביע דייוויס, הוא המקום ה-29 בעולם, נכון ל-18 בספטמבר 2024, עלייה של מקום אחד לעומת דירוג קודם. סגנית 1921 מדיה וקבצים בנושא נבחרת גביע דייוויס של יפן בוויקישיתוף נבחרת יפן בטניס – דף הנבחרת מאתר גביע דייוויס דירוג נבחרות הגברים של גביע דייוויס באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
מיטסוקה ויווט

מיטסוקה ויווט (באנגלית: Mitsuoka Viewt) היא מכונית משפחתית, 4 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 1993 ועד היום. דגם ה"מיטסוקה ויווט" דומה לדגם "Jaguar Mark 2" של יצרנית המכוניות יגואר הבריטית. דור ראשון (יוצר בין השנים 1993–2002) דור שני (יוצר בין השנים 2005–2010) דור שלישי (מיוצר בין השנים 2012 - עד היום) מיטסוקה ויווט 1000 - (מנוע 997 סמ"ק, מודל "TA-K11") מיטסוקה ויווט 1200 - (מנוע 1198 סמ"ק, מודל "DBA-K13") מיטסוקה ויווט 1240 - (מנוע 1240 סמ"ק, מודל "DBA-AK12") מיטסוקה ויווט 1400 - (מנוע 1386 סמ"ק, מודל "DBA-BNK12") מיטסוקה ויווט 1500 - (מנוע 1498 סמ"ק, מודל "DBA-YK12") מיטסוקה ויווט, שנת 1994, דור ראשון מיטסוקה ויווט, דור ראשון מיטסוקה ויווט, דור ראשון מיטסוקה ויווט, דור ראשון לוגו מיטסוקה ויווט מיטסוקה ויווט, דור שני מיטסוקה ויווט, דור שני מיטסוקה ויווט, דור שני - מבט לתא הנהג מיטסוקה ויווט, דור שני מיטסוקה ויווט, דור שלישי מיטסוקה ויווט, דור שלישי - מבט לתא המטען מיטסוקה ויווט, דור שלישי 4 דגמי "מיטסוקה " : מיטסוקה ויווט - (שניה משמאל), מיטסוקה נואוארה - רביעית משמאל מיטסוקה הימיקו מיטסוקה נואוארה מיטסוקה Galue מדיה וקבצים בנושא מיטסוקה ויווט בוויקישיתוף מיטסוקה ויווט (1:40 דקות), יו-טיוב מיטסוקה ויווט - אתר היצרן mitsuoka-motor.com/global/lineup/new/viewt מיטסוקה ויווט topgear.com/car-news/modified/mitsuoka-news-you-little-viewt-2009 מיטסוקה ויווטimadeitlast.com/Mitsuoka מיטסוקה ויווט carsensor.net/catalog/mitsuoka/viewt (יפנית) דגמי מיטסוקה ויווט goo-net-exchange.com/catalog/MITSUOKA__VIEWT
גביע דייוויס 2016

גביע דייוויס 2016 הייתה התחרות ה-105 במניין מאז ייסוד התחרות. לתחרות נרשמו מעל ל-100 נבחרות. התחרות נערכה בחסות חברת BNP פריבה. מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-בית עליון ו-3 תתי-בית תחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון. נבחרת בריטניה שהייתה מחזיקת הגביע הודחה בחצי הגמר. המשחק על התואר התקיים בין נבחרת ארגנטינה לבין נבחרת קרואטיה בזגרב. הוא הסתיים עם התוצאה 2:3 לטובת ארגנטינה. בכך הם זכו בגביע בפעם הראשונה בתולדות הנבחרת. בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים: אוסטרליה, בלגיה, קנדה, גרמניה, יפן ו שווייץ נותרו בבית העליון רוסיה ספרד עלו לבית העליון פולין ו קזחסטן ירדו לבתים האזוריים בתחרות שנת 2016, נבחרת ישראל שיחקה בבית אירופה-1. במשחקה הראשון היא שובצה נגד רומניה והפסידה. בעקבות הפסד זה הנבחרת נפגשה עם נבחרת שוודיה על הזכות להישאר בבית אירופה-1 וניצחה אותה. מדיה וקבצים בנושא גביע דייוויס 2016 בוויקישיתוף אתר התחרות
יחסי סרי לנקה – צרפת

יחסי סרי לנקה–צרפת הם היחסים הדיפלומטיים הרשמיים שבין הרפובליקה הדמוקרטית הסוציאליסטית של סרי לנקה לבין הרפובליקה הצרפתית. על פי משרד החוץ הצרפתי: "הרשויות הצרפתיות וסרי לנקה מקיימות דיאלוג שוטף בנושאים פוליטיים וכלכליים." שר החוץ של סרי לנקה, מנגלה סמארוואירה, ביקר בפריז ביוני 2016 ונפגש עם עמיתו, עם שר המדינה לסחר חוץ, התפוצות והתיירות, ועם שר המדינה לפיתוח התרבות הצרפתית. מרטין פינוויל, שר המדינה הצרפתי לענייני מסחר, עסקים קטנים וסולידריות חברתית, ביקר בקולומבו בנובמבר 2016 ונפגשה עם ראש הממשלה, שר החוץ ושר התיירות. סרי לנקה מיוצגת בצרפת בדרג השגרירות באמצעות שגרירות שהיא מחזיקה בפריז, בירת המדינה. צרפת מיוצגת בסרי לנקה בדרג השגרירות באמצעות שגרירות שהיא מחזיקה בקולומבו. מדיה וקבצים בנושא יחסי סרי לנקה – צרפת בוויקישיתוף France and Sri Lanka, משרד החוץ הצרפתי Embassy of Srilanka - France EMBASSY OF FRANCE IN COLOMBO, SRI LANKA
ירדן במלחמת האזרחים בסוריה

הלחימה במלחמת האזרחים בסוריה זלגה לא מעט פעמים לירדן, השכנה מדרום. הזליגה כוללת עימותים ותקריות ירי לאורך גבול ירדן–סוריה. כמו כן, מאות אלפי סורים חצו את הגבול לירדן כדי לברוח מהלחימה, ואילו אלפי ירדנים חצו את הגבול לסוריה כדי להצטרף ללחימה. בעקבות התעצמות המדינה האסלאמית בעיראק ובסוריה, הצטרפה ירדן לקואליציה הבינלאומית נגד הארגון. 10 באוגוסט - ליד דרעא, פתח הצבא הסורי באש לעבר פליטים שברחו לירדן, כשאלו כבר חצו את הגבול. לא דווח על נפגעים בצד הירדני. 22 באוקטובר - חילופי אש פרצו בין כוחות הצבא הירדני לבין חמושים, שניסו לחדור לירדן מסוריה. במהלך חילופי האש נהרגו ארבעה חמושים וחייל ירדני אחד. שאר החמושים נסוגו לסוריה. 24 בדצמבר - מטוסו של מועאז אל-כסאסבה, טייס קרב בחיל האוויר הירדני, התרסק בצפון סוריה. אל-כסאסבה נשבה בידי המדינה האסלאמית ונרצח ככל הנראה כעבור עשרה ימים. 5-7 בפברואר - בעקבות רציחתו של אל-כסאסבה, ביצעו מטוסי חיל האוויר הירדני למעלה מ-50 תקיפות בצפון-מזרח סוריה - אזור הנשלט על-ידי המדינה האסלאמית. 25 ביוני - רקטה ששוגרה מסוריה נפלה בעיר א-רמת'א והרגה אזרח אחד. 21 ביוני - מכונית תופת התפוצצה ליד עמדה של משמר הגבול הירדני בסמוך למחנה הפליטים א-רוכבאן בצפון-מזרח ירדן, הצמוד לגבול עם סוריה. שישה אנשי משמר הגבול הירדני נהרגו ו-14 נפצעו. המדינה האסלאמית נטלה אחריות למתקפה, שבעקבותיה הוכרז כל הגבול עם סוריה כ"שטח צבאי סגור". 10 במאי - הצבא הירדני הודיע שמטוסיו הפילו מטוס ללא טייס, שהתקרב למרחב האווירי של המדינה מכיוון סוריה. Rana Muhammad Taha, Jordan-Syria border clashes, Daily News Egypt, ‏11 באוגוסט 2012 Jordanian Soldier Killed in Clash With Militants on Syria Border, הארץ באנגלית, ‏22 באוקטובר 2012 Jordan says it has bombed ISIL 56 times in three days, אל-ג'זירה, ‏8 בפברואר 2015 Rocket Fired from Syria Kills One in Jordan, naharnet, ‏25 ביוני 2015 רועי קייס, פיגוע נדיר בירדן: 6 אנשי משמר גבול נהרגו בגבול עם סוריה, באתר ynet, 21 ביוני 2016 ברקע המתיחות: ירדן הפילה מל"ט בסמוך לגבול סוריה, באתר וואלה!, ‏10 במאי 2017
ערי רומניה

להלן רשימת ערי רומניה בעלות אוכלוסייה של למעלה מ־20,000 תושבים. הנתונים מבוססים על מפקד האוכלוסין 2002 (רו'), מפקד האוכלוסין 2011 (אנ') ומפקד האוכלוסין 2021 (אנ') (על פי המכון הלאומי לסטטיסטיקה (אנ') (INS)). עבור הערים הגדולות, ניתן גם הגובה הממוצע מעל פני הים. כמו כן, מפורטת יחידת האם המנהלית (מחוז) אליה שייכת העיר. נתוני האוכלוסייה מתייחסים לעירייה המתאימה בגבולותיה הפוליטיים, ללא פרוורים עצמאיים פוליטית. במערכת הרומנית ישנם שלושה סוגים של יחידות שלטון מקומי, מתוכן שניים המתורגמים כ"ערים": לערים הגדולות יותר שיש להם אוכלוסייה גדולה, בדרך כלל מעל 15,000, ותשתיות עירוניות נרחבות, יש מעמד של מוני'ציפיו (אנ') (ברומנית: municipiu,‏ 103 ערים בסך הכל). המוניציפליים מסווגים לדרגות בהתאם לגודלם וחשיבותם: M0 = מוני'ציפיו דרגה 0,‏ M1 = מוני'ציפיו דרגה 1, ו־M2 = מוני'ציפיו דרגה 2. לערים (ברומנית: oraș,‏ 216 ערים בסך הכל) הקטנות יותר. יישובים כפריים, שאינם מופיעים ברשימה זו, מרכיבים את הקומונות (ברומנית: comune) של רומניה, שהן הסוג השלישי של יחידות שלטון מקומי ברומניה ומכסות את השטח שבו אין ערים. ערים מנוהלות על ידי ראש עיר ומועצה מקומית. בוקרשט, בעלת מעמד דומה לזה של מחוז, והיא מחולקת רשמית לשישה מגזרים מנהליים (ברומנית: sectoare,‏ 6 סקטורים בסך הכל) הכוללים חלוקת-משנה לרבעים (ברומנית: cartiere). ברומניה יש עיר אחת עם יותר ממיליון תושבים (בוקרשט עם 1,716,961 תושבים, נכון לדצמבר 2021), 17 ערים עם יותר מ־100,000 תושבים, 153 ערים עם אוכלוסייה בין 10,000 ל־100,000 תושבים, 110 עיירות עם אוכלוסייה בין 5,000 ל־10,000 תושבים ו־38 עיירות עם פחות מ־5,000 תושבים. המשמעות היא שכעשרה אחוזים מאוכלוסיית המדינה מרוכזים באזור הבירה - האזור העירוני הגדול ברומניה. אזורי המטרופולין ברומניה (אנ') אזורי הפיתוח של רומניה (אנ') האזורים ההיסטוריים של רומניה (אנ') הקומונות של רומניה (אנ') חטיבות אדמיניסטרטיביות של רומניה (אנ') מחוזות רומניה מדיה וקבצים בנושא ערי רומניה בוויקישיתוף * Traian - Valentin Poncea 'GENEZA ORAŞULUI MEDIEVAL ROMANESC EXTRA CARPATIC' (ברומנית)